Россин Кавказан истори йийцархоша 1834-чу шарахь дуьйна шайн т1еман хроники юкъахь вуьйцу Ташо-Хьаьжа, амма Т1еман-историн архиво 1830-чу а, цулла хьалхарчу а шерашкахь хьехаво и майра къонаха. Бакъду, цуьнан т1еман истори кхин а хьалхе йолаелира. Цхьанатоьхна йолу Таймин Биболатан а, Ташо-Хьаьжин а ши тоба 1810-чу шарахь дуьйна Теркаца йолчу аренца доладеш яра. Нохчийчоьнан исторехь Ташо-Хьаьжин ц1е легенда хилла д1ах1оьттина дукха хан ю. Теркан-Г1изларан дозанца цхьа а хилам бацара цу къонахоша д1акъа ца лоцуш. Кавказан т1еман аьрру фланг даиман а церан тергамехь яра